
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3042 

29 Νοεμβρίου 2013 


ΑΠΟΦΑΣΕΙ Σ 

Αριθμ. απόφ. 569Λ/ΙΙ/2013* 

Λήψη απόφασης επί των αιτήσεων χορήγησης άδειας 
παρέκκλισης, κατά το άρθρο 9 παρ. 3 του ν. 3959/2011, 
όπως ισχύει, της ανώνυμης τραπεζικής εταιρίας με 
την επωνυμία «ΤΡΑΠΕΖΑ ΕυΒΟΒΑΝΚ ΕΒΟΑ3ΙΑ3 
ΑΝΩΝΥΜΗ ΕΤΑΙΡΕΙΑ» σχετικά με τις σκοπούμενες 
γνωστοποιήσεις συγκέντρωσης της ιδίας εταιρίας με 
τις τραπεζικές εταιρίες με τις επωνυμίες «Νέα ΡιόΙοπ 
Τράπεζα Α.Ε» και «Νέο Ταχυδρομικό Ταμιευτήριο Ελ¬ 
λάδος ΑΤΕ» κατά τα οριζόμενα στον ως άνω νόμο. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην Αίθουσα Συνεδριάσεων του 1ου ορό¬ 
φου του κτιρίου των γραφείων της, επί της οδού Κό- 
τσικα ΙΑ, Αθήνα, τη 19η Ιουλίου 2013, ημέρα Παρασκευή 
και ώρα 18:00, με την εξής σύνθεση: 

Πρόεδρος: Δημήτριος Κυριτσάκης 
Αντιπρόεδρος: Δημήτριος Λουκάς, 

Μέλη: Ιωάννης Μπιτούνης, 

Εμμανουέλα Τρούλη (Εισηγήτρια), 

Βικτωρία Μερτικοπούλου, 

Δημήτριος Δανηλάτος και 
Ιωάννης Αυγερινός. 

Γραμματέας: Παρασκευή Α. Ζαχαριά. 

Θέμα της συνεδρίασης: Λήψη απόφασης επί των αι¬ 
τήσεων χορήγησης άδειας παρέκκλισης, κατά το άρ¬ 
θρο 9 παρ. 3 του ν. 3959/2011, όπως ισχύει, της ανώνυ¬ 
μης τραπεζικής εταιρίας με την επωνυμία «ΤΡΑΠΕΖΑ 
ΕυΒΟΒΑΝΚ ΕΒΟΑ3ΙΑ3 ΑΝΩΝΥΜΗ ΕΤΑΙΡΕΙΑ» σχετικά 
με τις σκοπούμενες γνωστοποιήσεις συγκέντρωσης της 
ιδίας εταιρίας με τις τραπεζικές εταιρίες με τις επω¬ 
νυμίες «Νέα ΡγοΙοπ Τράπεζα Α.Ε» και «Νέο Ταχυδρομικό 
Ταμιευτήριο Ελλάδος ΑΤΕ» κατά τα οριζόμενα στον ως 
άνω νόμο. 

Πριν την έναρξη της συνεδρίασης ο Πρόεδρος της 
Επιτροπής όρισε γραμματέα της συζήτησης την Παρα¬ 
σκευή Α. Ζαχαριά με αναπληρώτρια αυτής την Ηλιάνα 
Κούτρα. 


Στη συζήτηση παραστάθηκαν για την εταιρία «ΤΡΑ¬ 
ΠΕΖΑ ΕΨΒΟΒΑΝΚ ΕΒΘΑ3ΙΑ3 ΑΝΩΝΥΜΗ ΕΤΑΙΡΕΙΑ», η 
νόμιμος εκπρόσωπός της [...] μετά των πληρεξουσίων 
δικηγόρων αυτής Μαρίνας Ανδρουλακάκη, Αγγέλικας 
Νισσύριος και Γεωργίας Ματθαιοπούλου. 

Στην αρχή της συζήτησης, ο Πρόεδρος έδωσε το λόγο 
στους εκπροσώπους της τραπεζικής εταιρίας με την 
επωνυμία «ΤΡΑΠΕΖΑ ΕυΒΟΒΑΝΚ ΕΒΟΑ3ΙΑ3 ΑΝΩΝΥΜΗ 
ΕΤΑΙΡΕΙΑ» προκειμένου να αναπτύξουν και προφορικά 
τα υπ’ αριθ. πρωτ. [...] & [...] αιτήματά τους. Οι εκπρόσω¬ 
ποι του μέρους ζήτησαν για τους λόγους που αναφέ- 
ρονται αναλυτικά στις αιτήσεις τους να τους χορηγήσει 
η Επιτροπή άδεια παρέκκλισης, σύμφωνα με την παρά¬ 
γραφο 3 του άρθρου 9 του ν. 3959/2011, όπως ισχύει, 
από την υποχρέωση αναστολής ολοκλήρωσης των υπό 
κρίση συναλλαγών, έως την έκδοση απόφασης κατά το 
άρθρο 8 του ίδιου νόμου. Οι προτεινόμενες συναλλαγές 
αφορούν στην απόκτηση από τη ΕυΐΌ03πΙ< του συνόλου 
(100%) των μετοχών της ανώνυμης τραπεζικής εταιρί¬ 
ας με την επωνυμία «Νέα ΡγοΙοπ Τράπεζα Α.Ε.» και το 
διακριτικό τίτλο «ΡγοΙοπ Β3πΙ<» (εφεξής η «Νέα ΡγοΙοπ») 
και του συνόλου (100%) των μετοχών της ανώνυμης 
τραπεζικής εταιρίας με την επωνυμία «Νέο Ταχυδρομι¬ 
κό Ταμιευτήριο Ελλάδος Α.Τ.Ε.» και το διακριτικό τίτλο 
«Νέο Ταχυδρομικό Ταμιευτήριο» (εφεξής το «Νέο ΤΤ»). 

Στη συνέχεια το λόγο έλαβε η Εισηγήτρια, Εμμανουέ¬ 
λα Τρούλη, η οποία, λαμβάνοντας υπόψη τις διευκρινή- 
σεις των εκπροσώπων της τραπεζικής εταιρίας «ΤΡΑ¬ 
ΠΕΖΑ ΕυΒΟΒΑΝΚ ΕΒΘΑ3ΙΑ3 ΑΝΩΝΥΜΗ ΕΤΑΙΡΕΙΑ», τις 
απόψεις που εξέφρασαν οι υπηρεσιακοί παράγοντες, 
τις παρούσες συνθήκες και το ισχύον νομικό πλαίσιο, 
πρότεινε τη χορήγηση, σύμφωνα με το άρθρο 9 παρ. 3 
του ν. 3959/2011, άδειας παρέκκλισης από την υποχρέ¬ 
ωση αναστολής πραγματοποίησης των σκοπούμενων 
συγκεντρώσεων, προκειμένου να αποφευχθεί σοβαρή 
βλάβη στην ελληνική οικονομία και το δημόσιο συμφέ¬ 
ρον εν γένει, συνυπολογιζόμενης της απειλής που θα 
μπορούσαν να συνιστούν οι εν λόγω συγκεντρώσεις για 
τον ανταγωνισμό στην εν λόγω αγορά. 

Με την ολοκλήρωση της ανάπτυξης των αιτημάτων, η 
Επιτροπή προχώρησε σε διάσκεψη για λήψη απόφασης 


* Από την παρούσα απόφαση έχουν παραλειφθεί, σύμφωνα με το άρθρο 28 παρ. 7 του Κανονισμού Λειτουργίας και Διαχείρισης της Επιτροπής 
Ανταγωνισμού (φΕΚ 54/Β716.1.2013), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων 
που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταστάθηκαν με ενδεικτικά ποσά και 
αριθμούς ή με γενικές περιγραφές (εντός [...]). 

επί των κρινόμενων υποθέσεων με τη συμμετοχή της 
Εισηγήτριας, Εμμανουέλας Τρούλη, η οποία δεν έλα¬ 
βε μέρος στη ψηφοφορία και αφού έλαβε υπόψη τις 
απόψεις που διατύπωσαν τα μέλη της, τις απόψεις που 
διατύπωσε προφορικώς κατά την ακροαματική διαδι¬ 
κασία το ενδιαφερόμενο μέρος αλλά και εγγρόφως με 
τις αιτήσεις που αυτό κατέθεσε και το ισχύον νομικό 
πλαίσιο, 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ: 

I. ΙΣΤΟΡΙΚΟ 

I. Α. Απόκτηση της Νέα ΡγοΙοπ από τη ΕΨΒΟΒΑΝΚ 
Ι.Α. 1. Ανάκληση αδείας της ΡΒΟΤΟΝ ΤΡΑΠΕΖΑ Α.Ε. 

1. Στις 9.10.2011, δυνάμει της Απόφασης της Επιτρο¬ 
πής Πιστωτικών και Ασφαλιστικών Θεμάτων (εφεξής 
και «ΕΠΑΘ») της Τράπεζας της Ελλάδος (εφεξής και 
«ΤτΕ») 1 , ανακλήθηκε η άδεια λειτουργίας της «ΡΡΟΤΟΝ 
ΤΡΑΠΕΖΑ Α.Ε.» (εφεξής «ΡΡΟΤΟΝ») 1 2 , τέθηκε σε καθεστώς 
ειδικής εκκαθάρισης 3 και διορίστηκε ειδικός εκκαθαρι- 
στής 4 . Σύμφωνα με την ως άνω απόφαση, η «ΡΡΟΤΟΝ» 
επιτρέπεται εφεξής να διενεργεί μόνο τις πράξεις που 
εξυπηρετούν τον σκοπό της εκκαθαρίσεως. 

Ι.Α. 2. Σύσταση της ΝΕΑ ΡΡΟΤΟΝ 

2. Δυνάμει της υπ’ αρ. 9250/9.10.2011 Απόφασης του 
Υπουργού Οικονομικών, συστάθηκε το μεταβατικό πι¬ 
στωτικό ίδρυμα με την επωνυμία «ΝΕΑ ΡΡΟΤΟΝ ΤΡΑ¬ 
ΠΕΖΑ Α.Ε.» (με διακριτικό τίτλο «ΡΡΟΤΟΝ ΤΡΑΠΕΖΑ 
Α.Ε.») 5 , στο οποίο η ΕΠΑΘ 6 παρείχε, την 9.10.2011, άδεια 
λειτουργίας τραπεζικού ιδρύματος στην Ελλάδα, κατά 
την έννοια του αρ. 63Ε του ν.3601/2007, ενώ «[ε]ιδικές 
εγκρίσεις που έχουν παρασχεθεί στο αρχικό πιστωτικό 
ίδρυμα με την επωνυμία 'ΡΡΟΤΟΝ ΤΡΑΠΕΖΑ Α.Ε.’, ισχύ¬ 
ουν υπέρ του μεταβατικού πιστωτικού ιδρύματος με 
την επωνυμία “ΝΕΑ ΡΡΟΤΟΝ ΤΡΑΠΕΖΑ Α.Ε.’» 7 . Επίσης, 
βάσει της ανωτέρω υπουργικής απόφασης, στην ΝΕΑ 
ΡΡΟΤΟΝ μεταβιβάστηκαν 8 όλες οι συμβατικές σχέσεις 
της ΡΡΟΤΟΝ με τρίτους, στις οποίες υποκαθίσταται 
πλέον πλήρως η ΝΕΑ ΡΡΟΤΟΝ, καθώς και το σύνολο του 
ενεργητικού και παθητικού της ΡΡΟΤΟΝ (δικαιώματα, 
αξιώσεις, υποχρεώσεις και βάρη κάθε είδους), εκτός 
από συγκεκριμένες συμβατικές σχέσεις και στοιχεία. 

3. Βάσει της ίδιας υπουργικής απόφασης, το μετοχικό 
κεφάλαιο της ΝΕΑ ΡΡΟΤΟΝ «[α]νέρχεται στο ποσό των 

1 Συνεδρίαση 20/9.10.2011 (Θέμα 3ο), βλ. ΦΕΚ Β' 2246/9.10.2011. Η Τράπεζα 
της Ελλάδος, εν προκειμένω, δρα ως εθνική κεντρική Τράπεζα και 
μέλος του Ευρωπαϊκού Συστήματος Κεντρικών Τραπεζών. αρμοδιό- 
τητά της μεταξύ άλλων είναι η εποπτεία των πιστωτικών ιδρυμάτων 
και άλλων επιχειρήσεων και οργανισμών του χρηματοπιστωτικού 
τομέα της οικονομίας, καθώς και των ασφαλιστικών επιχειρήσεων, 
σύμφωνα με το άρθρο 55Α του καταστατικού της (βλέπε καταστατικό 
της ΤτΕ όπως κυρώθηκε δια του ν. 3424/27 και συμπληρώθηκε δια 
των ν. 4502, 4731 και 5055). 

2 Με την απόφαση 104/1/18.6.2001 της Επιτροπής Τραπεζικών και Πιστωτι¬ 
κών Θεμάτων της ΤτΕ είχε παρασχεθεί άδεια λειτουργίας στην «ΤΡΑ¬ 
ΠΕΖΑ ΕΠΕΝΔΥΤΙΚΩΝ ΔΡΑΣΤΗΡΙΟΤΗΤΩΝ Α.Ε.», η οποία μετονομάστη¬ 
κε, με μεταγενέστερη απόφαση της ιδίας επιτροπής (230/3/26.9.2006), 
σε «ΡΡΟΤΟΝ ΤΡΑΠΕΖΑ Α.Ε.» (βλ. ΦΕΚ Β' 2246/9.10.2011). Βάσει της 
υπ’αρ. 9250/9.10.2011 απόφασης του Υπουργού Οικονομικών για τη 
σύσταση μεταβατικού πιστωτικού ιδρύματος, συνέτρεξε σύμφωνα με 
την παρ. 4 του άρ. 63Ε του ν. 3601/2007 λόγος ανάκλησης της άδειας 
λειτουργίας του αρχικού πιστωτικού ιδρύματος. 

3 Σύμφωνα με το άρθρο 68 του ν. 3601/2007, όπως ισχύει. 

4 Ο κ. Δημήτριος Δεληπέτρος. 

5 Καταχωρήθηκε την 9.10.2011 στο Γενικό Εμπορικό Μητρώο (Γ.Ε.ΜΗ.) 
με κωδικό αριθμό καταχώρησης 494 και αριθμό μητρώου Γ.Ε.ΜΗ. 
117913901000. 

6 Με την απόφαση που λήφθηκε στην 20/9.10.2011 Συνεδρίασή της 
(θέμα 2ο). 

7 Βλ. ΦΕΚ Β' 2246/9.10.2011. 

8 Βλ. σχετικά ΦΕΚ ΑΕ-ΕΠΕ 2246/9.10.2011. 


διακοσίων πενήντα εκατομμυρίων (250.000.000) ευρώ, 
διαιρούμενο σε πενήντα (50.000.000) εκατομμύρια κοι¬ 
νές, ονομαστικές μετοχές μετά ψήφου, αξίας πέντε (5) 
ευρώ η καθεμία και θα καταβληθεί στο σύνολο του από 
το Ταμείο Χρηματοπιστωτικής Σταθερότητας, σύμφωνα 
με την από 9.10.2011 εισήγηση της Τράπεζας της Ελλά¬ 
δος. Τα είκοσι δύο εικοστά πέμπτα (22/25) της αξίας 
κάθε μετοχής, ήτοι τέσσερα Ευρώ και σαράντα λεπτά 
(€4,40) ανά μετοχή, καταβάλλονται αμέσως κατά τη 
σύσταση της Τράπεζας. Το υπόλοιπο θα καταβληθεί 
σε τρεις μήνες από τη σύσταση της Τράπεζας» 9 . Συ¬ 
νεπώς, το ΤΧΣ κατέβαλλε την 9.10.2011 το ποσό των 
220.000.000 ευρώ για το αρχικό μετοχικό κεφάλαιο της 
ΝΕΑ ΡΒΟΤΟΝ, ενώ την 3.2.2012 κατέβαλλε το υπόλοιπο 
ποσό, ήτοι 30.000.000 ευρώ 10 . Επιπλέον, σύμφωνα με το 
ΤΧΣ, «[η] ΤτΕ και το ΔΣ του ΤΧΣ ενέκριναν το αναθεω¬ 
ρημένο σχέδιο αναδιάρθρωσης της Νέας ΡγοΙοπ για τη 
περίοδο 2012 - 2016, το οποίο προέβλεπε επιπρόσθε¬ 
τη κεφαλαιακή ενίσχυση κατά €300 εκ. ούτως ώστε η 
τράπεζα να πληρεί τις κεφαλαιακές απαιτήσεις όπως 
ορίζονται από τη ΤτΕ. Σε αυτά τα πλαίσια το Ταμείο 
προχώρησε στην πλήρη κάλυψη δύο επιπρόσθετων αυ¬ 
ξήσεων κεφαλαίου της τράπεζας συνολικού ποσού €265 
εκ. (€230 εκ. την 01/08/2012 και €35 εκ. την 31/12/2012)» 11 . 

I. Α. 3. Διενέργεια διαγωνισμού για τη μεταβίβαση της 
ΝΕΑ ΡΒΟΤΟΝ 

4. Σύμφωνα με το άρθρο 63Ε παράγ. 9 του ν. 3601/2007, 
όπως τροποποιήθηκε και ισχύει, το μεταβατικό πιστωτι¬ 
κό ίδρυμα που συστήνεται σύμφωνα με τις διατάξεις του 
άρθρου αυτού δεν μπορεί να λειτουργήσει για διάστημα 
πέραν των δύο ετών. Για λόγους χρηματοπιστωτικής 
σταθερότητας, με απόφαση του Υπουργού Οικονομι¬ 
κών, κατόπιν εισήγησης της Τράπεζας της Ελλάδος, το 
διάστημα αυτό παρατείνεται για δύο ακόμη έτη. 

5. Περαιτέρω, στο άρθρο 63ΣΤ παράγ. 3 του ως άνω 
νόμου 3601/2007, όπως ισχύει, ορίζεται ότι σε κάθε πε¬ 
ρίπτωση η διαδικασία πώλησης των μετοχών του με¬ 
ταβατικού πιστωτικού ιδρύματος ολοκληρώνεται εντός 
διετίας από την έκδοση της απόφασης μεταβίβασης 
των μεταφερόμενων στοιχείων ενεργητικού και παθητι¬ 
κού της προϋπάρχουσας τράπεζας στο νέο μεταβατικό 
πιστωτικό ίδρυμα και σε κάθε περίπτωση εντός της 
ενδεχόμενης παράτασης λειτουργίας του μεταβατικού 
πιστωτικού ιδρύματος σύμφωνα με την απόφαση του 
τελευταίου εδαφίου της παραγράφου 9 του ως άνω 
άρθρου 63Ε. 

6. Σε περίπτωση αποτυχίας του πλειστηριασμού ή 
με την πάροδο άπρακτης της ως άνω προθεσμίας ή 
με απόφαση του Υπουργού Οικονομικών, κατόπιν εισή¬ 
γησης της Τράπεζας της Ελλάδος, η οποία μπορεί να 
ληφθεί κατά πάντα χρόνο, εφόσον έχει καταστεί αδύ¬ 
νατη η πραγματοποίηση του σκοπού του μεταβατικού 
πιστωτικού ιδρύματος, το μεταβατικό πιστωτικό ίδρυμα 
λύεται αυτοδικαίως και εκκαθαρίζεται σύμφωνα με το 
άρθρο 68 του ίδιου νόμου 3601/2007. 

7. Ως εκ τούτου, το ΤΧΣ κίνησε διαδικασία υποβολής 
προσφορών για τη μεταβίβαση επιλεγμένων περιουσι¬ 
ακών στοιχείων του ανωτέρω πιστωτικού ιδρύματος, 
σε έτερο πιστωτικό ίδρυμα, δυνάμει της σχετικής δυ- 

9 Βλ. ΦΕΚ Β' 2246/9.10.2011. 

10 Βλ. Ετήσια Οικονομική Έκθεση 2012 του ΤΧΣ, ηΐίΡ://νννννν.ΐΊ<5<.αΓ/Θΐ/ 
ίίηοηοίοΙίηΙοΓπηοίϊοη.ηΐιη 

11 Βλ. Ετήσια Οικονομική Έκθεση 2012 του ΤΧΣ, ηΐίΡι/ΑΛ/νννν.Ι'ΐίεί.αΐ'/Θΐ/ 
ΙίηοηοίοΙίηΙοπποίϊοη.ηΐηη 

νατότητας που της παρέχει η διάταξη της παρ. 1 του 
άρ. 63Δ του ν, 3601/2007, ως ισχύει 12 . Η ακριβής διαδι¬ 
κασία μεταβίβασης περιγράφεται στην παρ. 3 του ίδιου 
άρθρου, σύμφωνα με το οποίο η ΤτΕ «καλεί πιστωτικά 
ιδρύματα ή άλλα πρόσωπα, που κατά την κρίση της και 
σύμφωνα με τις διαθέσιμες σε αυτήν κατά το χρόνο 
αυτό πληροφορίες είναι κατάλληλα για την κτήση των 
υπό μεταβίβαση περιουσιακών στοιχείων, σε άτυπη και 
εμπιστευτική διαδικασία υποβολής προσφορών για την 
απόκτησή τους». 

8. Σύμφωνα με το από 15.7.2013 δελτίο τύπου του ΤΧΣ 13 , 
«στη [σχετική] διαγωνιστική διαδικασία έλαβαν μέρος 
η ΕυιΌόαηΚ και χρηματοοικονομικοί επενδυτές, ωστόσο 
μόνο η ΕιίΓοόαηΙκ κατέθεσε, την Πέμπτη 11 Ιουλίου 2013, 
δεσμευτική προσφορά που πληρούσε τις προϋποθέσεις 
του διαγωνισμού» . 

9. Ως εκ τούτου, με την ολοκλήρωση της διαγωνιστι- 
κής διαδικασίας 14 , το ΤΧΣ ανακήρυξε την ΕϋΒΟΒΑΝΚ 
ως «προτιμητέο υποψήφιο αγοραστή της Νέας ΡγοΙοπ» 15 . 
Συγκεκριμένα, όπως αναφέρεται στο σχετικό δελτίο 
τύπου, στις 12.7.2013 το ΤΧΣ «[...] ολοκλήρωσε τη δια- 
γωνιστική διαδικασία για την πώληση της Νέας ΡγοΙοπ 
ΒαηΚ και αποφάσισε να προχωρήσει με την πώληση της 
Νέας ΡγοΙοπ ΒαηΚ στην ΕυΓοόαπΚ [...] Στη διαγωνιστική 
διαδικασία, πέραν της ΕυΓοβαηΚ έλαβαν μέρος και χρη¬ 
ματοοικονομικοί επενδυτές, ωστόσο μόνο η ΕυΓ003ηΙ< 
κατέθεσε δεσμευτική προσφορά συμβατή με τις προ¬ 
ϋποθέσεις του διαγωνισμού». Το ΤΧΣ και η ΕυΓοόαηΙκ 
θα συνεργαστούν με στόχο να υπογράφει δεσμευτική 
συμφωνία στις 15.7.2013. 

I. Α. 4. Πώληση των μετοχών στη ΕϋΒΟΒΑΝΚ 

10. Την 15.7.2013, το ΤΧΣ και η ΕΙΙΒΟΒΑΝΚ υπέγραψαν 
δεσμευτική συμφωνία 16 για την πώληση των μετοχών 
της ΝΕΑ ΡΒΟΤΟΝ από το πρώτο στη δεύτερη. 

Σύμφωνα με το σχετικό δελτίο τύπου «Η μεταβίβα¬ 
ση των μετοχών θα ολοκληρωθεί μετά την ανακεφα- 
λαιοποίηση της Νέας ΡγοΙοπ ΒβπΙκ από το ΤΧΣ και τις 
απαραίτητες εγκρίσεις από την ϋΘ Οοηηρ, την Τράπεζα 
της Ελλάδος, την Ελληνική Αρχή Ανταγωνισμού και τη 
Γενική Συνέλευση των μετόχων της ΕυΓθόαηΙ<». 

I. Β. Απόκτηση της Νέο ΤΤ από τη ΕϋΒΟΒΑΝΚ 

I. Β. 1. Ανάκληση άδειας λειτουργίας και ειδική εκκα¬ 
θάριση του Ταχυδρομικού Ταμιευτηρίου Ελλάδος Α.Τ.Ε. 

11. Με Απόφαση της Επιτροπής Μέτρων Εξυγίανσης 
(εφεξής και «ΕΜΕ») της Τράπεζας της Ελλάδος (εφεξής 
και «ΤτΕ»), η οποία ελήφθη την 18η Ιανουάριου 2013 «[...] 
1. Ανακαλείται η άδεια του πιστωτικού ιδρύματος με 
την επωνυμία «ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ 
Α.Τ.Ε» για την άσκηση των δραστηριοτήτων της παρ. 1 
του άρθρου 11 του ν. 3601/2007 και το εν λόγω πιστω- 

12 Σύμφωνα με το εν λόγω άρθρο, «Η Τραπεζα της Ελλάδος δύναται με 
απόφαση της να υποχρεώσει πιστωτικό ίδρυμα στη μεταβίβαση πε¬ 
ριουσιακών στοιχείων του προς άλλο πιστωτικό ίδρυμα ή προς άλλο 
πρόσωπο. Τα προς μεταβίβαση περιουσιακά στοιχεία προσδιορίζο¬ 
νται στην απόφαση του προηγούμενου εδαφίου και μπορούν να είναι 
δικαιώματα, απαιτήσεις, υποχρεώσεις ή και συμβατικές σχέσεις». 

13 Βλ. Δελτίο Τύπου 15/7/2013: < ΓιΚΡ://νννννν.Γιί3ΐ.αι·/ίϊΐ05/Ρί·θ35- 

γθ| 0330_20130715-1-Θΐ.ράί >. 

14 Βλ. Δελτίο Τύπου 12/7/2013: < ΓιίΐΡ://νννννν.Γιΐ3ΐ.αΓ/1ϊΐ03/ΡΓ033- 

Γ0ΐ6336-2Ο13Ο712-0ΐ.οά1 >. 

15 Σύμφωνα με το ίδιο Δελτίο Τύπου υπηρεσίες χρηματοοικονομικού 
συμβούλου του ΤΧΣ για την εν λόγω συναλλαγή παρείχε η ΒοΙΓιεοΓιϊΙό. 
Ο όμιλος ΒοΙίιεοΓιίΙό παρέχει συμβουλευτικές υπηρεσίες σε εταιρίες, 
κυβερνήσεις και ιδιώτες, βλ. Γι11ρ://\Λ/\Λ/\Λ/.ΓθΙΓΐ3θΓιίΙά.οοηη. 

16 Βλ. Δελτίο Τύπου 15/7/2013: < ΓιΒΡ://νννννν.Ι'ΐί3ΐ.αι·/ίϊΙθ5/ΡΓθ35- 

ΓθΙθ33θ-20130715-1-6ΐ.ράί >. 


τικό ίδρυμα τίθεται σε ειδική εκκαθάριση σύμφωνα με 
το άρθρο 68 του ως άνω νόμου. 2. Το ως άνω πιστω¬ 
τικό ίδρυμα επιτρέπεται εφεξής να διενεργεί μόνο τις 
πράξεις που υπηρετούν το σκοπό της εκκαθάρισης» 17 . 

I. Β. 2. Σύσταση του μεταβατικού πιστωτικού ιδρύματος 
Νέο Ταχυδρομικό Ταμιευτήριο Ελλάδος με τη μορφή 
της ανωνύμου τραπεζικής εταιρίας. 

12. Την ίδια ως άνω ημερομηνία με Απόφαση 18 του 
υπουργού Οικονομικών συστήθηκε το μεταβατικό πι¬ 
στωτικό ίδρυμα με την επωνυμία «ΝΕΟ ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.», με μοναδικό μέτοχο το 
Ταμείο Χρηματοπιστωτικής Σταθερότητας, και μεταβι¬ 
βάστηκαν σε αυτό σχεδόν όλες οι συμβατικές σχέσεις 
του πιστωτικού ιδρύματος με την επωνυμία «Ταχυδρο¬ 
μικό Ταμιευτήριο Ελλάδος Α.Τ.Ε» (εφεξής και «πρώην 
ΤΤ» ή «ΤΑΧΥΔΡΟΜΙΚΟ ΤΑΜΙΕΥΤΗΡΙΟ») με τρίτους και 
το σύνολο σχεδόν των περιουσιακών στοιχείων, ιδίως, 
το σύνολο των καταθέσεων (ιδιωτών, τραπεζών και 
δημοσίου), το δίκτυο των καταστημάτων και το υγιές 
ενεργητικό (μέρος του χαρτοφυλακίου των δανείων και 
των επενδύσεων). 

13. Με Απόφαση της ΕΜΕ της ΤτΕ, η οποία ελήφθη 
επίσης την 18η Ιανουάριου 2013, χορηγήθηκε στο Νέο ΤΤ 
άδεια λειτουργίας. Σύμφωνα με την Απόφαση της ΕΜΕ 19 
«Παρέχεται από την 18.1.2013 άδεια λειτουργίας στην 
Ελλάδα στο μεταβατικό πιστωτικό ίδρυμα, κατά την 
έννοια του άρθρου 63Ε του ν. 3601/2007, όπως ισχύει, 
υπό την επωνυμία «ΝΕΟ ΤΑΧΥΔΡΟΜΙΚΟ ΤΑΜΙΕΥΤΗΡΙΟ 
ΕΛΛΑΔΟΣ Α.Τ.Ε.» και τον διακριτικό τίτλο «ΝΕΟ ΤΑΧΥ¬ 
ΔΡΟΜΙΚΟ ΤΑΜΙΕΥΤΗΡΙΟ». 2. Το μεταβατικό πιστωτικό 
ίδρυμα υπό την επωνυμία «ΝΕΟ ΤΑΧΥΔΡΟΜΙΚΟ ΤΑΜΙ¬ 
ΕΥΤΗΡΙΟ ΕΛΛΑΔΟΣ Α.Τ.Ε.» δύναται να ασκεί όλες τις 
δραστηριότητες του άρθρου 11 παρ. 1 του ν. 3601/2007, 
όπως ισχύει.» 20 

14. Στην ίδια Απόφαση 21 του Υπουργού Οικονομικών 
αναφέρεται ότι στα περιουσιακά στοιχεία του Νέου ΤΤ 
θα προστεθεί το ποσό που είχε υποχρέωση να καταβά¬ 
λει το Ταμείο Χρηματοπιστωτικής Σταθερότητας στο 
Νέο ΤΤ, σύμφωνα με το άρθρο 63Ε παρ. 7 ν. 3601/2007, 
σε συνδυασμό με το άρθρο 9 παρ. 15 ν. 4051/2012, όπως 
ισχύουν. 

I. Β. 3. Διενέργεια διαγωνισμού για την πώληση του 
Νέου ΤΤ. 

15. Μετά την άμεση κεφαλαιοποίηση του Νέου ΤΤ, κα¬ 
τόπιν της σχετικής απόφασης του Υπουργείου Οικονο¬ 
μικών και σε συνέχεια της εισήγησης της Τράπεζας της 
Ελλάδος για την ίδρυσή του, το ΤΧΣ κατέστη, όπως ήδη 
αναφέρθηκε ανωτέρω, αποκλειστικός μέτοχος του Νέου 
ΤΤ και κάλυψε τη διαφορά της αξίας των μεταβιβαζό¬ 
μενων στοιχείων ενεργητικού και παθητικού. Σύμφωνα 
με Δελτίο Τύπου του ΤΧΣ της 18.1.2013 άμεσος στόχος 
ήταν η ομαλή ένταξη της Τ ράπεζας στο νέο ανταγωνι¬ 
στικό τοπίο που διαμορφώνεται στον τραπεζικό κλάδο 
και η σε επόμενο στάδιο πώλησή του σε άλλη Τράπεζα. 

16. Σε σχέση με την υποχρέωση πώλησης του Νέου ΤΤ 
εντός συγκεκριμένου χρονικού διαστήματος η ΕυΓ 003 ηΙ< 
παρέπεμψε τη Γ ΔΑ στη δεύτερη αναθεώρηση του Δεύ- 
τερου Οικονομικ ού Προγράμματος για την Ελλάδα 22 , 

17 Συνεδρίαση ΕΜΕ 7/18.1.2013, Θέμα 3°ΦΕΚ Β 76/18.1.2013. 

18 Υπ' αριθμόν 2124/Β95/18.1.2013 

19 Κατά την υπ’ αριθ. 7/18.1.2013 Συνεδρίασή της. 

20 Συνεδρίαση ΕΜΕ 7/2/18.1.2013, Βλ σχετικά και ΦΕΚ Β 76/18.1.2013 

21 Στο Παράρτημα 1 και αριθμό 3. 

22 ΤΓιθ 3θοοηςΙ Εσοποππία ΑάίυεΙηπθηΙ Ργοργβγππιθ Ιογ Ογθθοθ - δθοοπά 

η οποία συμφωνήθηκε το Μάιο του 2013 μεταξύ της 
Ελληνικής Κυβέρνησης και της Ευρωπαϊκής Επιτροπής, 
όπου αναφέρεται ότι μετά την ίδρυση του μεταβατι¬ 
κού πιστωτικού ιδρύματος στο οποίο το ΤΧΣ κατέστη 
μοναδικός μέτοχος, το ΤΧΣ λαμβάνει μέτρα για σημα¬ 
ντικές περικοπές στα λειτουργικά έξοδα της Τράπεζας 
μέσω σημαντικής μείωσης στον αριθμό του προσωπικού 
και της αναδιάρθρωσης του δανειακού χαρτοφυλακίου 
με στόχο να γίνει η Τράπεζα ελκυστική επένδυση για 
μελλοντικούς επενδυτές και την πώλησή της έως τις 
15 Ιουλίου του 2013. 

17. Με το από 13 Ιουλίου 2013 Δελτίου Τύπου 23 με τίτλο 
«Η ΕυιΌβαηΚ προτιμητέος υποψήφιος αγοραστής του 
Νέου Ταχυδρομικού Ταμιευτηρίου» 24 το ΤΧΣ ανακοίνωσε 
ότι ολοκλήρωσε τη διαγωνιστική διαδικασία για την πώ¬ 
ληση του Νέου ΤΤ και αποφάσισε να προχωρήσει με τη 
πώληση του Νέου ΤΤ στη ΕϋΡΟΒΑΝΚ. Στη διαγωνιστική 
διαδικασία έλαβαν μέρος, σύμφωνα με το ίδιο Δελτίο 
Τύπου, τέσσερις ελληνικές τράπεζες η ΑΙράα ΒαπΙς η 
Εθνική Τράπεζα, η ΕυΒΟΒΑΝΚ και ο Όμιλος Πειραιώς. 

18. Επίσης, σε Δελτίο Τύπου της 15.7.2013 25 με τίτλο 
«Πώληση του Νέου Ταχυδρομικού Ταμιευτηρίου Ελλά¬ 
δος Α.Τ.Ε στη ΕυΓθ03ηΙ<» αναφέρεται μεταξύ άλλων ότι: 
«Το Ταμείο Χρηματοπιστωτικής Σταθερότητας (ΤΧΣ), 
στο πλαίσιο του Μνημονίου, εκπλήρωσε εντός του χρο¬ 
νοδιαγράμματος, τις δεσμεύσεις και υποχρεώσεις του 
αναφορικά με την πώληση του Νέου Ταχυδρομικού Τα¬ 
μιευτηρίου. Η απόφαση ελήφθη μετά από διαγωνιστική 
διαδικασία στο πλαίσιο της οποίας κατατέθηκαν, την 
Τρίτη 9 Ιουλίου 2013, τέσσερις (4) προσφορές.» Αναφέ- 
ρεται επίσης ότι στην τελική απόφαση συνεκτιμήθηκαν 
παράμετροι όπως οι όροι των προσφορών, η μακρο¬ 
χρόνια μεγιστοποίηση της ωφέλειας που προέκυπτε 
για το συνολικό χαρτοφυλάκιο του ΤΧΣ, καθώς και η 
συστημική σταθερότητα. 

I. Β. 4. Σύμβαση ΤΧΣ-ΕυΒΟΒΑΝΚ 

19. Η από 15/7/2013 υπογραφείσα μεταξύ Ελληνικού Τα¬ 
μείου Χρηματοπιστωτικής Σταθερότητας και ΕΙΙΒΟΒΑΝΚ 
δεσμευτική συμφωνία αφορά στην απόκτηση από την 
ΕυωόβηΚ, του συνόλου των μετοχών του μεταβατικού 
πιστωτικού ιδρύματος Νέο Ταχυδρομικό Ταμιευτήριο 
Ελλάδος Α.Τ.Ε. Τ ο προσφερθέν τίμημα θα καταβληθεί 
σε μετοχές της εξαγοράζουσας που θα εκδοθούν για 
το σκοπό αυτό. 

20. Σύμφωνα με το σχετικό δελτίο τύπου 26 «Η πώληση 
θα ολοκληρωθεί με εισφορά των μετοχών του Νέου 
Ταχυδρομικού Ταμιευτηρίου στη ΕυΓ003πΙ< και μετά τις 

Ηβνϊθνν, Μ3γ 2013 ρ3ςθ 133 όπου αναφέρεται: “ [...] 19. ΤΙιβ ΓβεοΙϋΙϊοπ 
οί υηΡθΓοβρίΙβΙϊζθέ ποποογ© ΙίηΒηοίβΙ ίηεΐίΐυΐίοηε ίε ρΓΟΟθθςΙϊηρ 38 
βηνίδβρεΡ υηςΙβΓ ΙΓιβ ρΓορΓΒηη : ■ ΗΡ5Ρ - οοπΙγοΙΙθο! ΡπΡρθ β3ηΙ<3. Ιη 
ϋβηυβιγ 2013, ννβ Θ3ΐ3βΙί3ΐΐΘθ1 3 3βοοηΡ ΡπΡρβ ύβηΚ, ΙΓιβ Νβνν ΗβΙΙβηίο 
Ρθ3ΐβ3ηΚ, ννίΙΙι ΙΙίθ ΗΡ3Ρ Ρθϊης ί(3 5θΙθ 3 Γι3ΓθΓιοΙ<1θγ. ΤΓιθ ΡΙΡ5Ρ 15 
ουιτβηΙΙν ΐΒΚΪηρ βοΐίοηβ Ιο ρηβΚβ γπ3)0γ ΓθάυοΙϊοηβ ϊη ίΡιβ ορβΓ3ΐϊοη3ΐ 
00313 οί ΙΙίθ ββηΚ ίηοΐυτίϊης ΙΙτουςΟ 3 βίςηίΙίοΒΠΙ ΓθΡυοΙίοη ϊη ΙΓιθ 
ηυηηϋθΓ ο( οπηρίογθοβ, 3ηΡ Ιο Γθ3ίΓυοΙυΐθ Ϊ13 Ιοβη ροΓίίοΙίο, ννϊΐή ΙΙίθ 
ο&ίθοίίνο οί ΓηβΚίης ΙΓιθ 1)3η1< 3ΐΐΓ30ίίνβ Ιο ροίθπΙΪΒΐ ρυΓ0ίΐ33θΓ3 3ηΡ 
οοηοΐιιέίης ίΐ3 53ΐθ βγ ϋυΐγ 15 2013 (ΓθρίΐΓ33βςΙ 3ΐΓυοΙιΐΓ3ΐ ΡθηοίίΓηΒΓΚ 
ίΓοηη θηΡ - ύ3ηυ3Γν 2013) 

23 Βλ. Δελτίο Τύπου 13/7/2013 ( ΡίίΡ://νννννν.1ιί3ί.αΓ/ίϊΐΘ3/ΡΓΘ33- 

ΓβΐΘ33Θ-2Ο13Ο713-0ΐ.ρΡί ) 

24 Στο ίδιο Δελτίο αναφέρεται ότι η ΟοΙΡπηβη 33003 ενήργησε ως χρη¬ 
ματοοικονομικός σύμβουλος του ΤΧΣ για την πώληση του Νέου ΤΤ. 

25 Βλ. Δελτίο Τύπου 15/7/2013 ( ηΐίο://νννννν.ηί3ί.αΓ/ίϊΐΘ3/ΡΓΘ33- 

ΓθΙθ33Θ-20130715.2.θΙ.Ρόί 1 

26 Βλ. Δελτίο Τύπου 15/7/2013 ( ηΐίο://νννννν.ηί3ί.αΓ/ίϊΐΘ3/ΡΓΘ33- 

ΓθΐΘ35θ_20130715_2-Θΐ.Ρόί ) 


απαραίτητες εγκρίσεις από την ϋΟ Οοπιρ, την Τράπεζα 
της Ελλάδος, την Ελληνική Αρχή Ανταγωνισμού και τη 
Γενική Συνέλευση των μετόχων της ΕυΓούβηΚ». 

II. ΟΙ ΑΙΤΗΣΕΙΣ ΠΑΡΕΚΚΛΙΣΗΣ 

II. Α. Σχετικά με την απόκτηση της Νέα ΡγοΙοπ 

21. Στις 19.7.2013 η ΕυΓ 003 ηΙ< υπέβαλε αίτημα για τη 
χορήγηση άδειας παρέκκλισης, σύμφωνα με την παρά¬ 
γραφο 3 του άρθρου 9 του ν. 3959/2011, ως ισχύει, από 
την υποχρέωση αναστολής ολοκλήρωσης της εν λόγω 
συναλλαγής έως την έκδοση απόφασης κατά το άρθρο 
8 του ίδιου νόμου. 

22. Ειδικότερα, η εξαγοράζουσα δικαιολόγησε το αί¬ 
τημά της για παροχή άδειας παρέκκλισης και μάλιστα 
κατεπειγόντως, υποστηρίζονται ότι «είναι απαραίτητο 
να ληφθεί η αιτούμενη παρέκκλιση εντός της σημερι¬ 
νής ημέρας και, ειδικότερα, μέχρι τις 22:00 μ.μ. σήμερα, 
προκειμένου τα μέρη να μπορέσουν να προχωρήσουν 
στην ολοκλήρωση της συναλλαγής» επειδή «[σ]ύμφωνα 
με τις ρητές δεσμεύσεις που έχει αναλάβει η χώρα μας 
έναντι των δανειστών της, το ΤΧΣ όφειλε να προβεί 
στη μεταβίβαση της Νέας ΡγοΙοπ μέχρι την 15η Ιουλίου 
2013. Η ανωτέρω υποχρέωση συνεπάγεται σαφώς ότι, 
μετά την υπογραφή του Συμφωνητικού Αγοραπωλησίας 
Μετοχών, η μεταβίβαση της Νέας ΡγοΙοπ πρέπει απα- 
ραιτήτως να ολοκληρωθεί άμεσα.». 

23. Στο σχετικό αίτημα η εξαγοράζουσα αναφέρει 
επίσης ότι «[ε]ξ όσων, δε, γνωρίζουμε, η πραγματοποί¬ 
ηση της συναλλαγής αποτελεί προϋπόθεση για την 
καταβολή της επόμενης δόσης προς τη χώρα μας από 
τους δανειστές της. Ως εκ τούτου, η άμεση ολοκλήρω¬ 
ση της προτεινόμενης συναλλαγής είναι απαραίτητη 
για τη βιωσιμότητα της χώρας μας και θα συμβάλει 
στην προσπάθεια εξόδου αυτής από την κρίση καθώς 
η οποιαδήποτε καθυστέρηση θεωρούμε ότι θέτει σε 
κίνδυνο την περαιτέρω χρηματοδότηση της χώρας. 
Περαιτέρω, σημειώνουμε ότι η άμεση πραγματοποίη¬ 
ση της προτεινόμενης εξαγοράς είναι απαραίτητη για 
τη σταθερότητα και βιωσιμότητα της λειτουργίας του 
Ελληνικού τραπεζικού συστήματος και τη διατήρηση 
της ισορροπίας μεταξύ των τεσσάρων συστημικών 
τραπεζών (Εθνική, Πειραιώς, ΑΙρόα και ΕυΓοόαηΙή, προς 
όφελος των καταθετών και της χώρας μας. Ειδικότερα, 
η ολοκλήρωση της συναλλαγής θα διευκολύνει και την 
ενοποίηση των λειτουργιών των δύο τραπεζών γρη¬ 
γορότερα, προς όφελος των πελατών και των εργα¬ 
ζομένων σε αυτές. Τέλος, σημειώνουμε ότι η ΕυΓοόβηΚ 
προτίθεται να προβεί άμεσα και, σε κάθε περίπτωση, 
εντός της προβλεπόμενης από το νόμο προθεσμίας, 
στην υποβολή γνωστοποίησης σε σχέση με την προ- 
τεινόμενη συναλλαγή. 

24. Η αιτούσα δήλωσε περαιτέρω ότι κατά την εκτίμη¬ 
σή της η σκοπούμενη απόκτηση των εν λόγω στοιχείων 
δε δημιουργεί συνθήκες που να προκαλούν αμφιβολίες 
ως προς το συμβατό αυτής με τις απαιτήσεις λειτουρ¬ 
γίας του ανταγωνισμού σύμφωνα με τις διατάξεις του 
ν. 3959/2011 ως ισχύει. Δεσμεύτηκε δε εκ των προτέρων 
ότι θα συμμορφωθεί με τυχόν μελλοντική αρνητική από¬ 
φαση της ΕΑ ως προς την έγκριση της σκοπούμενης 
συγκέντρωσης, παρά τις όποιες δυσκολίες. 

II. Β. Σχετικά με την απόκτηση της Νέο ΤΤ 

25. Στην κατά τα ανωτέρω από 19.7.2013 αίτηση της 
ΕυΓ003πΙ< αναφέρει, επίσης, η τελευταία, ότι «[ε]ξ όσων, 
δε, γνωρίζουμε, η πραγματοποίηση της συναλλαγής 

αποτελεί προϋπόθεση για την καταβολή της επόμενης 
δόσης προς τη χώρα μας από τους δανειστές της. Ως 
εκ τούτου, η άμεση ολοκλήρωση της προτεινόμενης 
συναλλαγής είναι απαραίτητη για τη βιωσιμότητα της 
χώρας μας και θα συμβάλει στην προσπάθεια εξόδου 
αυτής από την κρίση καθώς η οποιαδήποτε καθυστέ¬ 
ρηση θεωρούμε ότι θέτει σε κίνδυνο την περαιτέρω 
χρηματοδότηση της χώρας. Περαιτέρω, σημειώνουμε ότι 
η άμεση πραγματοποίηση της προτεινόμενης εξαγοράς 
είναι απαραίτητη για τη σταθερότητα και βιωσιμότητα 
της λειτουργίας του Ελληνικού τραπεζικού συστήματος 
και τη διατήρηση της ισορροπίας μεταξύ των τεσσά¬ 
ρων συστημικών τραπεζών (Εθνική, Πειραιώς, ΑΙρΙτα και 
Ευωόαηίά, προς όφελος των καταθετών και της χώρας 
μας. Ειδικότερα, η ολοκλήρωση της συναλλαγής θα δι¬ 
ευκολύνει και την ενοποίηση των λειτουργιών των δύο 
τραπεζών γρηγορότερα, προς όφελος των πελατών 
και των εργαζομένων σε αυτές. Τέλος, σημειώνουμε 
ότι η ΕυΓοόαηΚ προτίθεται να προβεί άμεσα και, σε 
κάθε περίπτωση, εντός της προβλεπόμενης από το νόμο 
προθεσμίας, στην υποβολή γνωστοποίησης σε σχέση 
με την προτεινόμενη συναλλαγή». 

26. Η αιτούσα δήλωσε περαιτέρω κατά την ακρόαση 
ενώπιον της Ε.Α. ότι κατά την εκτίμησή της, η σκοπού- 
μενη απόκτηση των εν λόγω στοιχείων δε δημιουργεί 
συνθήκες που να προκαλούν αμφιβολίες ως προς το 
συμβατό αυτής με τις απαιτήσεις λειτουργίας του αντα¬ 
γωνισμού, σύμφωνα με τις διατάξεις του ν. 3959/2011 ως 
ισχύει. Δεσμεύτηκε δε εκ των προτέρων ότι θα συμ¬ 
μορφωθεί με τυχόν μελλοντική αρνητική απόφαση της 
ΕΑ ως προς την οριστική έγκριση της σκοπούμενης 
συγκέντρωσης παρά τις όποιες δυσκολίες, και δήλω¬ 
σε μέσω των εκπροσώπων της ότι προς διασφάλιση 
της δυνατότητας αυτής εντωμεταξύ: «[ε]ντός του νέου 
Ομίλου, το Τ.Τ. θα λειτουργήσει ως αυτόνομο δίκτυο 
με σεβασμό στην παράδοσή του, τις σχέσεις του με το 
αποταμιευτικό κοινό και το ρόλο του στην οικονομία». 

III. ΤΑ ΜΕΡΗ 

ΙΙΙ.Α. Τράπεζα ΕυΓθόαπΙ< 

27. Η ΕυΐΌ03πΙ< αποτελεί πιστωτικό ίδρυμα που έχει 
ιδρυθεί και λειτουργεί σύμφωνα με το ν. 3601/2007 «Ανά¬ 
ληψη και άσκηση δραστηριοτήτων από τα πιστωτικά 
ιδρύματα, επάρκεια ιδίων κεφαλαίων των πιστωτικών 
ιδρυμάτων και των επιχειρήσεων παροχής επενδυτικών 
υπηρεσιών και λοιπές διατάξεις» (ΦΕΚ Α' 178) (εφεξής 
«ν. 3601/2007») και τους λοιπούς εφαρμοστέους νόμους 
και υπόκειται στην εποπτεία της Τράπεζας της Ελλάδος. 
Οι μετοχές της είναι εισηγμένες στο Χρηματιστήριο 
Αθηνών. 

28. Η Τράπεζα προσφέρει στην Ελλάδα και στο εξω¬ 
τερικό, μέσω του ομίλου εταιρειών του οποίου είναι 
μητρική (εφεξής «Όμιλος ΕυΓοόβηΚ”), ευρεία γκάμα 
τραπεζικών και χρηματοοικονομικών υπηρεσιών και 
προϊόντων. Ειδικότερα, ο Όμιλος ΕυΐΌ03ηΚ παρέχει 
υπηρεσίες και προϊόντα γενικής τραπεζικής (λιανική, 
επιχειρηματική, κάρτες πληρωμών, επενδυτική και χρη¬ 
ματιστηριακές συναλλαγές) διαχείρισης ατομικών και 
συλλογικών χαρτοφυλακίου, χρηματοδοτικής μίσθωσης 
και πρακτορείας επιχειρηματικών απαιτήσεων, καθώς 
και ασφαλιστικές υπηρεσίες και υπηρεσίες διαχείρισης 
και εκμετάλλευσης ακινήτων και υπηρεσίες μισθοδοσίας 
(ραγΓοΙΙ εθΓνίοοε). 

ΙΙΙ.Β. Νέα ΡγοΙοπ 

29. Όπως αναφέρθηκε αναλυτικότερα και ανωτέρω, η 


Νέα ΡγοΙοπ ιδρύθηκε στις 09.10.2011, κατ’ εφαρμογή του 
άρθρου 63Ε του Ν. 3601/2007. Ειδικότερα, μετά τη θέση 
σε ειδική εκκαθάριση της πρώην ΡγοΙοπ ΒαηΚ, ιδρύθηκε 
η Νέα ΡγοΙοπ Β3πΙ< ως μεταβατικό πιστωτικό ίδρυμα στο 
οποίο μεταφέρθηκε μέρος των περιουσιακών στοιχείων 
και, ειδικότερα, το σύνολο των καταθέσεων (ιδιωτών, 
τραπεζών και δημοσίου) και το υγιές ενεργητικό (χαρ¬ 
τοφυλάκιο δανείων και τίτλων) της πρώην ΡγοΙοπ ΒαηΙο 
Η Νέα ΡγοΙοπ Β3πΙ< έλαβε άδεια λειτουργίας από την 
Τράπεζα της Ελλάδος και ενισχύθηκε κεφαλαιακά από 
το Ταμείο Χρηματοπιστωτικής Σταθερότητας, το οποίο 
κατέστη μοναδικός μέτοχος της νέας τράπεζας. 

ΙΙΙ.Γ. Νέο ΤΤ 

30. Όπως αναφέρθηκε ήδη αναλυτικά ανωτέρω, το 
Νέο ΤΤ ιδρύθηκε στις 18.01.2013, κατ’ εφαρμογή του άρ¬ 
θρου 63Ε του Ν. 3601/2007. Ειδικότερα, μετά τη θέση 
σε ειδική εκκαθάριση του πρώην Ταχυδρομικού Ταμι¬ 
ευτηρίου Ελλάδος, ιδρύθηκε το Νέο ΤΤ ως μεταβατικό 
πιστωτικό ίδρυμα στο οποίο μεταφέρθηκε μέρος των 
περιουσιακών στοιχείων και, ειδικότερα, το σύνολο 
των καταθέσεων (ιδιωτών, τραπεζών και δημοσίου), 
το δίκτυο των καταστημάτων και το υγιές ενεργητικό 
(χαρτοφυλάκιο δανείων και τίτλων) του πρώην ΤΤ. Το 
Νέο ΤΤ έλαβε άδεια λειτουργίας από την Τράπεζα της 
Ελλάδος και ενισχύθηκε κεφαλαιακά από το Ταμείο 
Χρηματοπιστωτικής Σταθερότητας, το οποίο κατέστη 
μοναδικός μέτοχος της νέας τράπεζας. 

IV. ΣΧΕΤΙΚΕΣ ΑΓΟΡΕΣ 

31. Σύμφωνα με πάγια πρακτική της ΕΑ και της Ευρω¬ 
παϊκής Επιτροπής 27 , η βασική κατηγοριοποίηση των κλα¬ 
σικών τραπεζικών υπηρεσιών περιλαμβάνει: α) τις υπη¬ 
ρεσίες προς ιδιώτες/λιανική τραπεζική (ΓβΐαίΙ όαηΗπρ), β) 
τις υπηρεσίες προς επιχειρήσεις/επιχειρηματική τραπε¬ 
ζική (οοΓροΓβίθ όβπΚίηρ), και γ) τις λοιπές χρηματοοικο¬ 
νομικές υπηρεσίες, καθεμία δε, από τις προαναφερθεί- 
σες κατηγορίες μπορεί να διακριθεί περαιτέρω, με βάση 
την υποκαταστασιμότητα των επιμέρους τραπεζικών και 
εν γένει χρηματοπιστωτικών προϊόντων και υπηρεσιών 
από πλευράς προσφοράς και ζήτησης. 

32. Συγκεκριμένα, ενόψει των δραστηριοτήτων στην 
υπό εξέταση συναλλαγή μερών, φαίνεται ότι παρουσι¬ 
άζονται οριζόντιες αλληλεπικαλύψεις τουλάχιστον στις 
αγορές: α) των καταθέσεων και χορηγήσεων λιανικής 
τραπεζικής, β) των καταθέσεων και χορηγήσεων επιχει¬ 
ρηματικής τραπεζικής, γ) των μέσων πληρωμής - καρτών 
και αποδοχής καρτών, δ) των χρηματοδοτικών μισθώσε¬ 
ων ε) αμοιβαίων κεφαλαίων και στ) χρηματιστηριακών 
υπηρεσιών . Συνεπώς οι ανωτέρω (υπό α-στ) αγορές 
αποτελούν, κατ’ αρχάς, τις σχετικές με την υπό κρίση 
συγκέντρωση αγορές. Σημειώνεται ότι ορισμένες εκ των 
ως άνω αγορών δύνανται να αναλυθούν περαιτέρω σε 
διακριτές υπο-αγορές. 

33. Όπως έχει γίνει δεκτό και σε προηγούμενες απο¬ 
φάσεις ΕΑ, ως σχετική γεωγραφική αγορά στις ως άνω 
αγορές προϊόντων/υπηρεσιών θεωρείται καταρχάς το 
σύνολο της ελληνικής επικράτειας, όπου οι δραστηρι- 
27 Βλ. ενδεικτικά, αποφάσεις ΕΑ 534Λ/Ι/2012 ΑΙρΐΊ3-ΕυηΒ3ηΙ<, 549/ 

νΐΙ/2012, Πειραιώς-Αγροτική, και αποφάσεις Ε.Επ. Μ.4844, Ροιίίε/ΑΒΝ 
ΑΜΗΟ Αεεβίε, σκ. 33-41, Μ.5384, ΒΝΡ Ρεηύεε/ΡοΓίίε, σκ. 9-10, Μ.4844, 
ΡοΠίε/ΑΒΝ ΑΜΗΟ Αεεθίε, σκ. 39-40, Μ.3894, υηίΟΓβόίΙο/ΗΒν, σκ. 16-17, 
Μ.6168, ΗΒΙ/ΕΡβ Ευω^η^ν, σκ. 12 και 18, Μ.4155, ΒΝΡ ΡεήΒεε/ΒΝΙ, 
σκ. 8, 9 και 19, Μ.2567, ΝοΓφβη^βη/ΡοείρΪΓΟί, σκ. 9,10. Σε κάποιες 
περιπτώσεις, οι πολύ μικρές επιχειρήσεις περιλαμβάνονται στη 
λιανική τραπεζική (ΓθΙείΙ) (βλ. απόφαση Ε.Επ. Μ.5384, ΒΝΡ ΡεήίίΒε/ 
ΡοΓίϊε, σκ. 9), ενώ σε άλλες όχι (βλ. απόφαση Ε. Επ. Μ.6168, ΗΒΙ/ΕΡΘ 
ΕυΓούΒη^ν, σκ. 12). 

οποιούμενες επιχειρήσεις ανταγωνίζονται μεταξύ τους 
υπό επαρκώς ομοιογενείς συνθήκες ανταγωνισμού. 

V. ΜΕΓΕΘΟΣ ΑΓΟΡΩΝ - ΜΕΡΙΔΙΑ ΑΓΟΡΑΣ 

V. Α. Μερίδια αγοράς της ΕυιΌόαηΚ προ και μετά της 
συγκέντρωσης με τη Νέα ΡγοΙοπ 

34. Παρότι κατά το χρόνο υποβολής της αίτησης 
παρέκκλισης, και λόγω του κατεπείγοντος χαρακτήρα 
αυτής δεν υπάρχουν επαρκή στοιχεία για τα ποσοστά 
των τραπεζών προ και μετά την εν λόγω συγκέντρω¬ 
ση, λόγω του μικρού μεγέθους της αποκτούμενης Νέα 
ΡγοΙοπ, το μερίδιο της οποίας, σύμφωνα με την αιτούσα 
δεν ξεπερνάει το [0-1]% σε καμία αγορά, εκτιμάται ότι 
η συγκέντρωση δεν δύναται να μεταβάλει ουσιαστικά 
τα ποσοστά της εξαγοράζουσας. 

V. Β. Μερίδια αγοράς της ΕυωόαηΚ προ και μετά της 
συγκέντρωσης με το Νέο ΤΤ 

35. Τα μερίδια αγοράς της ενιαίας οντότητας 
ΕυΓοόαηΚ-Νέο ΤΤ 28 στις ανωτέρω αναφερόμενες σχε¬ 
τικές αγορές και στις υπο-αγορές αυτών, κατόπιν της 
πραγματοποίησης της υπό κρίση πράξης, υπολογίζονται, 
σύμφωνα με τα μέχρι σήμερα συλλεχθέντα στοιχεία και 
με ημερομηνία 31/12/2012 ως εξής και αντιπαρατίθενται 
με τα προ της γνωστοποιηθείσας πράξης μερίδια αγο¬ 
ράς της ΕυΓοόαηΚ: 

1. Λιανική Τραπεζική 

α) Καταθέσεις 

• Σύνολο [15-25]% (προηγουμένως [5-15]%) και ειδι¬ 
κότερα: 

• καταθέσεις όψεως [15-25]% (προηγουμένως [15-25]%), 

• καταθέσεις ταμιευτηρίου [15-25]% (προηγουμένως 
[5-15]%) και 

• καταθέσεις προθεσμίας [15-25]% (προηγουμένως 
[5-15]%). 

β) Χορηγήσεις 

• καταναλωτικά δάνεια εξαιρουμένων των πιστωτικών 
καρτών [25-35]% (προηγουμένως [15-25]%) και 

• καταναλωτική πίστη μέσω πιστωτικών καρτών [15- 
25]% (προηγουμένως [15-25]%). 

• Στεγαστική Πίστη Σύνολο [15-25]% (προηγουμένως 
[5-15]%). 

2. Επιχειρηματική Τραπεζική 

α) Καταθέσεις 

• Σύνολο [15-25]% (προηγουμένως [15-25]%) και ειδι¬ 
κότερα: 

• καταθέσεις όψεως [15-25]% (προηγουμένως [5-15]%), 

• καταθέσεις προθεσμίας [15-25]% (προηγουμένως 
[15-25]%), 

β) Χορηγήσεις 

• Σύνολο [15-25]% (προηγουμένως [15-25]%) και ειδι¬ 
κότερα: 

• Έκδοση καρτών (Πιστωτικών και Χρεωστικών) [οβγ 0 
ίεευίηρ] 

• με βάση τον αριθμό πιστωτικών καρτών [15-25]% 
(προηγουμένως [15-25]%) ενώ 

• με βάση τον αριθμό χρεωστικών καρτών [15-25]% 
(προηγουμένως [5-15]%) και 

4. Αποδοχή καρτών: Σύνολο [15-25]% (προηγουμένως 
[15-25]%) 

5. Διάθεσης Αμοιβαίων Κεφαλαίων: Σύνολο [25-35]% 
(προηγουμένως [25-35]%) 

28 Στα ποσοστά αυτά δεν συμπεριλαμβάνεται η σκοπούμενη συγκέ¬ 
ντρωση ΕυΓΟάεπΚ-Νέα ΡγοΙοπ. 


6. Αγορά χρηματοδοτικής μίσθωσης (Εβαείπρ) [15-25]% 
(προηγουμένως [15-25]%). 

7. Χρηματιστηριακές Υπηρεσίες (για τις 31/06/2013, βά¬ 
σει των δημοσιευμένων στοιχείων του Χρηματιστηρίου 
Αξιών) και ειδικότερα: 

• μετοχές 17,02%, (προηγουμένως 16,14%) 

• ομόλογα 8,07% (αμετάβλητο, καθώς το Νέο ΤΤ δε 
δραστηριοποιείται στην αγορά αυτή) και 

• παράγωγα 14,82 % (προηγουμένως 14,37%). 

VI. ΝΟΜΙΚΗ ΕΚΤΙΜΗΣΗ 

VI. Α. ΧΑΡΑΚΤΗΡΙΣΜΟΣ ΤΩΝ ΥΠΟ ΚΡΙΣΗ ΠΡΑΞΕΩΝ 

36. Σύμφωνα με το άρθρο 5 παρ. 2 του ν. 3959/2011, 
συγκέντρωση επιχειρήσεων πραγματοποιείται όταν 
προκύπτει μόνιμη μεταβολή ελέγχου, μεταξύ άλλων, 
στην περίπτωση κατά την οποία ένα ή περισσότερα 
πρόσωπα που ελέγχουν ήδη τουλάχιστον μία επιχείρη¬ 
ση, ή μία ή περισσότερες επιχειρήσεις, αποκτούν άμεσα 
ή έμμεσα τον έλεγχο του συνόλου ή τμημάτων μιας 
ή περισσοτέρων άλλων επιχειρήσεων, με την αγορά 
τίτλων ή στοιχείων του ενεργητικού, με σύμβαση ή με 
άλλο τρόπο. 

37. Η γενική ρήτρα του εν λόγω άρθρου συγκεκριμε¬ 
νοποιείται έτι περαιτέρω με τις παραγράφους 3 29 και 
4 30 του προαναφερόμενου άρθρου, που ορίζουν την έν¬ 
νοια του ελέγχου κατά τις ανωτέρω διατάξεις. Σύμφωνα 
με αυτές, έλεγχο συνιστά η δυνατότητα καθοριστικής 
επίδρασης στη δραστηριότητα μιας επιχείρησης, ενώ 
όσον αφορά τα μέσα απόκτησης ελέγχου ορίζεται ότι 
ο έλεγχος δύναται να απορρέει από δικαιώματα ή συμ¬ 
βάσεις που παρέχουν τη δυνατότητα καθοριστικής επί¬ 
δρασης στη σύνθεση, στις συσκέψεις ή στις αποφάσεις 
των οργάνων μιας επιχείρησης, λαμβανομένων υπόψη 
των σχετικών πραγματικών ή νομικών συνθηκών. Σε 
αυτό το πλαίσιο, συγκέντρωση πραγματοποιείται και 
στην περίπτωση απόκτησης ελέγχου επί των στοιχείων 
ενεργητικού, που αποτελούν το σύνολο ή τμήμα μιας 
επιχείρησης, δηλαδή μιας επιχειρηματικής δραστηριό¬ 
τητας με παρουσία στην αγορά της οποίας μπορεί να 
προσδιοριστεί σαφώς ο κύκλος εργασιών 31 . 

VI. Β. ΕΠΙ ΤΗΣ ΑΔΕΙΑΣ ΠΑΡΕΚΚΛΙΣΗΣ 

38. Σύμφωνα με το άρθρο 9 παρ. 1 του ν. 3959/2011, 
συγκέντρωση επιχειρήσεων που εμπίπτει στο πεδίο του 
άρθρου 6 παρ. I 32 απαγορεύεται κατ’ αρχήν να πραγμα- 

29 Σύμφωνα με την παράγραφο 3 του άρθρου 5 του ν. 3959/2011: «3. 
Για την εφαρμογή του παρόντος νόμου, ο έλεγχος απορρέει από 
δικαιώματα, συμβάσεις ή άλλα μέσα, τα οποία, είτε μεμονωμένα είτε 
από κοινού με άλλα, λαμβανομένων υπόψη των σχετικών πραγμα¬ 
τικών ή νομικών συνθηκών, παρέχουν τη δυνατότητα καθοριστικής 
επίδρασης στη δραστηριότητα μιας επιχείρησης, και ιδίως από: α) 
δικαιώματα κυριότητας ή επικαρπίας επί του συνόλου ή μέρους των 
περιουσιακών στοιχείων της επιχείρησης, β) δικαιώματα ή συμβάσεις 
που παρέχουν δυνατότητα καθοριστικής επίδρασης στη σύνθεση, 
στις συσκέψεις ή στις αποφάσεις των οργάνων μιας επιχείρησης». 

30 Σύμφωνα με την παράγραφο 4 του άρθρου 5 του ν. 3959/2011: «4. 
Ο έλεγχος αποκτάται από το πρόσωπο ή τα πρόσωπα ή τις επι¬ 
χειρήσεις, τα οπαία: α) είναι υποκείμενα αυτών των δικαιωμάτων ή 
δικαιούχοι από τις συμβάσεις αυτές ή β) χωρίς να είναι υποκείμενα 
αυτών των δικαιωμάτων ή δικαιούχοι από τις συμβάσεις αυτές, 
δικαιούνται να ασκούν τα δικαιώματα που απορρέουν από αυτές». 

31 Κωδικοποιημένη Ανακοίνωση της Επιτροπής για θέματα δικαιοδο¬ 
σίας βάσει του κανονισμού (ΕΚ) αριθ. 139/2004 για τον έλεγχο των 
συγκεντρώσεων μεταξύ επιχειρήσεων, ΕΕ 2008, 095, σελ. 1 (εφεξής: 
Κωδικοποιημένη Ανακοίνωση), παρ. 24, με παραπομπή σε σχετική 
νομολογία. Βλ. σχετικά αποφάσεις της Ευρωπαϊκής Επιτροπής (στο 
εξής και: Ε.Επ.) Μ.3867, νεΙΙοπίαΙΙ/ΕΙεβιτι της 22-12-2005, σκ. 8, Μ.2857, 
Ε03/ΙΕΗ της 23-12-2002, σκ. 7-9. 

32 Ειδικότερα, όταν ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση ανέρχεται, στην παγκόσμια 

τοποιηθεί πριν από την έκδοση της απόφασης έγκρισής 
της από την Ε.Α, με την επιφύλαξη των διατάξεων των 
παραγράφων 2 και 3 του άρθρου 9. 

39. Το άρθρο 9 παρ. 3 του ν. 3959/2011 προβλέπει τη 
δυνατότητα της Ε.Α, να επιτρέψει, ύστερα από αίτηση, 
παρέκκλιση από την απαγόρευση πραγματοποίησης 
της συγκέντρωσης μέχρι την έκδοση της σχετικής επί 
της συγκέντρωσης απόφασης 33 . 

40. Όπως προεκτέθηκε, η ΕυΐΌόεηΚ ζήτησε τη χο¬ 
ρήγηση παρέκκλισης από την απαγόρευση της παρ. 1 
του άρθρου 9, και, κατ’ επέκταση, την έγκριση πραγ¬ 
ματοποίησης των ως άνω συγκεντρώσεων πριν από τη 
γνωστοποίηση της πράξης ως συγκέντρωσης στην Ε.Α. 
και τη λήψη απόφασης της Ε.Α. επ' αυτής. 

41. Σύμφωνα με το άρθρο 9 παρ. 3 του ν. 3959/2011, 
απαραίτητη προϋπόθεση για να μπορεί να γίνει δεκτή 
η αίτηση παρέκκλισης συνιστά η ανάγκη αποτροπής 
σοβαρών ζημιών σε βάρος μίας ή περισσότερων επι¬ 
χειρήσεων τις οποίες αφορά η πράξη συγκέντρωσης ή 
σε βάρος τρίτου. Οι τρίτοι μπορεί να είναι και οι κατα¬ 
ναλωτές ή πελάτες των συμμετεχουσών επιχειρήσεων. 

42. Σημειώνεται ότι η απόφαση της Ε.Α, η οποία επι¬ 
τρέπει την παρέκκλιση, είναι από τη φύση της απόφα¬ 
ση ασφαλιστικών μέτρων, που στοχεύει στην αποφυγή 
σημαντικών ζημιών σε βάρος επιχειρήσεων ή τρίτων 34 . 
Η άδεια παρέκκλισης μπορεί να ζητηθεί και να παρα¬ 
σχεθεί οποτεδήποτε, είτε πριν από τη γνωστοποίηση, 
είτε μετά τη συναλλαγή 35 . 

43. Σύμφωνα με την αιτούσα, η παρέκκλιση είναι 

απαραίτητη για λόγους εξυπηρέτησης του δημοσίου 
συμφέροντος και ειδικότερα, προκειμένου να θεωρη¬ 
θεί πληρωθείσα η υποχρέωση μεταβίβασης της Νέας 
ΡΐΌΐοη και του Νέου ΤΤ έως την 15η Ιουλίου 2013, όπως 
προβλέπεται ρητώς στις δεσμεύσεις που έχει λάβει η 
χώρα ενώπιον των δανειστών της, και να μην υπάρξει 
καθυστέρηση ή επιπλοκή στην καταβολή της επόμενης 
δόσης από τους δανειστές της. Με τον τρόπο αυτό, 
διασφαλίζεται κατά την αιτούσα η χρηματοοικονομική 
σταθερότητα της χώρας, και αποσοβείται ο κίνδυνος 
καθυστέρησης της χρηματοδότησής της. Εξάλλου, 
σύμφωνα με την αιτούσα, η άμεση πραγματοποίηση 
της προτεινόμενης εξαγοράς είναι απαραίτητη για τη 
σταθερότητα και τη βιωσιμότητα της λειτουργίας του 
ελληνικού τραπεζικού συστήματος προς όφελος των 
καταθετών της χώρας._ 

αγορά τουλάχιστον σε 150.000.000 ευρώ και δύο τουλάχιστον από 
τις συμμετέχουσες επιχειρήσεις πραγματοποιούν, η καθεμία χω¬ 
ριστά, συνολικό κύκλο εργασιών άνω των 15.000.000 ευρώ στην 
ελληνική αγορά. 

33 Άρθρο 9 παρ. 3 ν. 3959/2011: «Η Επιτροπή Ανταγωνισμού μπορεί ύστε¬ 
ρα από αίτηση, να επιτρέψει παρέκκλιση από τις υποχρεώσεις που 
ορίζονται στις παραγράφους 1 και 2, προκειμένου να αποφευχθούν 
σοβαρές ζημιές σε βάρος μιας ή περισσότερων επιχειρήσεων τις 
οποίες αφορά η πράξη συγκέντρωσης ή σε βάρος τρίτου. Γ ια την 
απόφαση αυτή, η Επιτροπή Ανταγωνισμού συνυπολογίζει, μεταξύ 
άλλων, την απειλή που συνιστά η εν λόγω συγκέντρωση για τον 
ανταγωνισμό. Στην απόφαση που επιτρέπει την παρέκκλιση, μπορεί 
να τίθενται όροι και υποχρεώσεις για την εξασφάλιση συνθηκών 
αποτελεσματικού ανταγωνισμού και την αποτροπή καταστάσεων 
που θα μπορούσαν να δυσχεράνουν την εκτέλεση τυχόν απαγορευ¬ 
τικής οριστικής απόφασης. Η άδεια παρέκκλισης μπορεί να ζητείται 
και να παρέχεται οποτεδήποτε, είτε πριν από τη γνωστοποίηση 
είτε μετά τη συναλλαγή. Η απόφαση που επιτρέπει την παρέκκλιση, 
μπορεί να ανακληθεί από την Επιτροπή Ανταγωνισμού, αν συντρέχει 
κάποιος από τους λόγους που αναφέρονται στην παράγραφο 14 
του άρθρου 8 ». 

34 Βλ. απόφαση ΕΑ 420 /V/2008, 537Λ/ΙΙ/2012. 

35 Άρθρο 9 παρ. 3, ν. 3959/2011. 


44. Πραγματικά, στο βαθμό που η καταβολή της επό¬ 
μενης δόσης στην Ελλάδα από τους δανειστές της συν¬ 
δέεται από την πλήρωση μιας σειράς προϋποθέσεων, 
μία εκ των οποίων αφορά σε υποχρέωση ολοκλήρωσης 
των υπό εξέταση συγκεντρώσεων προ (ή κοντά στις) 
15.7.2013, η παροχή της αιτούμενης άδειας παρέκκλισης 
κρίνεται επιβεβλημένη εξ απόψεως δημοσίου συμφέ¬ 
ροντος. 

45. Πέραν της πλήρωσης της ανωτέρω προϋπόθε¬ 
σης, σύμφωνα με το άρθρο 9 παρ. 3 ν. 3959/2011, η Ε.Α. 
συνυπολογίζει, μεταξύ άλλων, την απειλή που συνιστά 
η εν λόγω συγκέντρωση για τον ανταγωνισμό. Μια 
συγκέντρωση δεν περιορίζει, κατά κανόνα, σημαντικά 
τον ανταγωνισμό και ως εκ τούτου δεν συνιστά απειλή 
για την εύρυθμη λειτουργία του, εφόσον δεν αλλοιώνει 
παρά με αμελητέο τρόπο τη θέση των παικτών στην 
αγορά, ακόμα και αν αυτοί κατέχουν ήδη δεσπόζουσα 
θέση. 

46. Εν προκειμένω, το μικρό μέγεθος της εξαγορά- 
ζουσας Νέα ΡγοΙοπ δεν καθιστά πιθανή την ουσιαστική 
αλλοίωση της θέσης των παικτών στην αγορά. Επίσης, 
κατόπιν της συγχώνευσης ΕυΐΌ03ηΙ<-Νέο ΤΤ, η ενιαία 
εταιρία δε φαίνεται ότι θα κατέχει σε καμία αγορά με¬ 
ρίδιο που να υπερβαίνει το [25-35]%, και ως εκ τούτου 
δεν θεωρείται πιθανή η δημιουργία ατομικής δεσπό¬ 
ζουσας θέσης. Εντούτοις, βάσει των στοιχείων που έχει 
στην κατοχή της η Υπηρεσία κατά το παρόν στάδιο της 
εξέτασης, σε ορισμένες σχετικές αγορές/υπο-αγορές 
η θέση της ΕυιΌόβηΚ πιθανόν να ενισχυθεί ουσιαστικά 
από την εξαγορά της Νέο ΤΤ και να δημιουργήσει προ¬ 
βληματισμούς αναφορικά με ενδεχόμενη δημιουργία 
οριζόντιων συντονισμένων αποτελεσμάτων συνεπεία 
της συγκέντρωσης. Ωστόσο, η μεταβολή αυτή δεν πι¬ 
θανολογείται να είναι τόσο σημαντική, ώστε η όποια 
τυχόν προκαλούμενη απειλή για τον ανταγωνισμό να 
είναι τέτοια που να δύναται να υπερκεράσει τους λό¬ 
γους δημοσίου συμφέροντος που αναλύονται ανωτέρω. 

47. Εξάλλου, η αιτούσα δεσμεύτηκε εκ των προτέ- 
ρων ότι θα συμμορφωθεί με τυχόν μελλοντική αρνητική 
απόφαση της ΕΑ ως προς την οριστική έγκριση της 
σκοπούμενης συγκέντρωσης και δήλωσε μέσω των εκ¬ 
προσώπων της ότι προς διασφάλιση της δυνατότητας 
αυτής εντωμεταξύ: «[ε]ντός του νέου Ομίλου, το Τ.Τ. θα 
λειτουργήσει ως αυτόνομο δίκτυο με σεβασμό στην 
παράδοσή του, τις σχέσεις του με το αποταμιευτικό 
κοινό και το ρόλο του στην οικονομία». 

48. Κατά συνέπεια, η υποβληθείσα αίτηση για χορήγη¬ 
ση άδειας παρέκκλισης από την αναστολή πραγματο¬ 
ποίησης της συγκέντρωσης πρέπει να γίνει δεκτή. Διευ¬ 
κρινίζεται ότι η παρούσα απόφαση αφορά αποκλειστικά 
τους σκοπούς της εξέτασης της αίτησης παρέκκλισης 
βάσει των κριτηρίων του άρθρου 9 παρ. 3 ν. 3959/2011 
και δεν προδικάζει την κρίση επί της ουσίας και την 
οριστική απόφαση της Επιτροπής Ανταγωνισμού κατά 
τον έλεγχο της γνωστοποιηθησόμενης πράξης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού, σε συνέχεια των υπ’ αριθ. 
5801/19.07.2013 & 5802/19.07.2013 αιτήσεων της ανώνυ¬ 
μης τραπεζικής εταιρίας με την επωνυμία «ΤΡΑΠΕΖΑ 
ΕυΒΟΒΑΝΚ ΕΒΘΑ8ΙΑ3 ΑΝΩΝΥΜΗ ΕΤΑΙΡΕΙΑ», επιτρέ¬ 
πει, σύμφωνα με το άρθρο 9 παρ. 3 του ν. 3959/2011, 
την παρέκκλιση από την υποχρέωση αναστολής πραγ¬ 
ματοποίησης των συγκεντρώσεων αναφορικά με τη 

σκοπούμενη απόκτηση από την αιτούσα, στο πλαίσιο 
σχετικών συμφωνιών, του συνόλου (100%) των μετοχών 
των ανώνυμων τραπεζικών εταιριών με την επωνυμία: 
α) «Νέο Ταχυδρομικό Ταμιευτήριο Ελλάδος ΑΤΕ» και 
β) «Νέα ΡΐΌΐοπ Τράπεζα Α.Ε». 

Η Τράπεζα υποχρεούται να ενημερώνει την Επιτροπή 


Ανταγωνισμού για την πρόοδο των εργασιών πραγμα¬ 
τοποίησης των ανωτέρω συναλλαγών. 

Η απόφαση εκδόθηκε τη 19η Ιουλίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

